Κάτω Αλεποχώρι Αττικής

Το Αλεποχώρι, επίσης γνωστό ως Κάτω Αλεποχώρι, είναι χωριό της περιφέρειας Αττικής που εκτείνεται στις περιφέρειες των δήμων Μεγαρέων και Μάνδρας - Ειδυλλίας. Βρίσκεται 23 χιλιόμετρα βόρεια των Μεγάρων (μέσω της Επαρχιακής Οδού Μεγάρων-Αλεποχωρίου), στις ακτές του Κορινθιακού κόλπου, 17 χιλιόμετρα νοτιοανατολικά από τις Αλκυονίδες νήσους. Διαθέτει μία από τις πιο δημοφιλείς παραλίες της Δυτικής Αττικής. Κοντά στο Αλεποχώρι βρισκόταν η αρχαία πόλη των Μεγαρέων, οι Παγές. Το Κάτω Αλεποχώρι έχει πληθυσμό 436 κατοίκων, σύμφωνα με την απογραφή του 2021, αύξηση 216 κατοίκων σε σχέση με την απογραφή του 2011.

 Πληθυσμός 
+ΜόνιμοςΈτοςΠληθυσμός1991860200141220112202021436

 Ιστορία 
 Αρχαιότητα 
Οι αρχαίες Παγές ή Πηγές εντοπίζονται στο σύγχρονο Κάτω Αλεποχώρι, 20 χλμ. βορειοδυτικά της πόλης των Μεγάρων. Υπήρξαν κώμη και λιμάνι των αρχαίων Μεγάρων στον Κορινθιακό Κόλπο. Η ταύτιση των Παγών με το συγκεκριμένο ύψωμα-λόφο βασίζεται σε επιγραφικές μαρτυρίες. Θεωρείται πόλη στρατηγικής σημασίας, με ιδιαίτερο ρόλο στα χρόνια του Πελοποννησιακού Πολέμου, όπως μαρτυρείται από τον Θουκυδίδη. Το 461 π.Χ. οι Μεγαρείς προσχώρησαν στην αθηναϊκή συμμαχία και οι Αθηναίοι χρησιμοποίησαν τις Παγές ως ορμητήριο του στόλου τους στον Κορινθιακό Κόλπο. Τον 2ο αι. π.Χ. αυτονομήθηκαν, εντάχθηκαν στην Αχαϊκή Συμπολιτεία και έκοψαν δικό τους νόμισμα.

Στη σφαίρα επιρροής των Παγών συμπεριλαμβανόταν το μικρό λιμάνι του Πανόρμου, στον όρμο της Ψάθας, για το οποίο οι Παγές φιλονικούσαν με τη γειτονική πόλη των Αιγοσθένων (Πόρτο Γερμενό).

Στην πόλη των Παγών υπήρχε θέατρο και αγορά. Αναφέρονται επίσης ιερά του Διός, της Αρτέμιδος, της Ίσιδος καθώς και του ήρωα Αιγιαλέα. Ο περιηγητής Παυσανίας, τον 2ο αι. μ.Χ. αναφέρει ότι υπήρχε χάλκινο άγαλμα της Αρτέμιδος Σωτείρας, όμοιο με αυτό που βρισκόταν στα Μέγαρα.

Η κατοίκηση της θέσης επιβεβαιώνεται αρχαιολογικά και κατά τους πρώιμους χριστιανικούς χρόνους. Στα βυζαντινά χρόνια οι Παγές αναφέρονται ως επισκοπική έδρα.

 Ιστορικά πρόσωπα 
 Αιγιαλέας

 Πυρκαγιά Σχίνου-Αλεποχωρίου το 2021 
Στις 20 Μαΐου 2021, πυρκαγιά ξέσπασε στην περιοχή Σχίνος Κορινθίας. Γρήγορα εξαπλώθηκε στα Γεράνεια όρη, στο Αλεποχώρι, φτάνοντας μέχρι την Πεδιάδα Μεγάρων. Από τις 20 έως τις 23 Μαΐου οι αρμόδιες αρχές και η Πολιτική Προστασία εξέδωσαν οδηγίες εκκένωσης προς τους κατοίκους της περιοχής με προορισμό τα Μέγαρα. Η πυρκαγιά σβήστηκε στους πρόποδες των Γερανείων, από την πλευρά του Αλεποχωρίου λίγο πριν φτάσει στα πρώτα σπίτια του χωριού ενώ γειτονικοί οικισμοί όπως η Μαυρολίμνη, καταστράφηκαν. Συνολικά κάηκαν 69.642 στρέμματα δάσους.

Στις 30 Ιουλίου, υπό την αιγίδα του Δήμου Μεγαρέων πραγματοποιήθηκε συναυλία στο Αλεποχώρι με τους 1550 και την Kalena. Τα έσοδα από την εκδήλωση διατέθηκαν για την αναδάσωση των καμένων εκτάσεων της πυρκαγιάς.

 Αξιοθέατα 
 Ακρόπολη Παγών
Η ακρόπολη της αρχαίας πόλης εντοπίζεται στο ύψωμα, όπου σήμερα βρίσκεται ο ναός της Ζωοδόχου Πηγής. Παράπλευρα του δρόμου Μεγάρων - Αλεποχωρίου, είναι ορατά τμήματα του αρχαίου τείχους, θεμέλια πύργων και πυλών. Από το βόρειο τείχος της ακρόπολης ξεκινούσαν οχυρωματικά τείχη που κατέληγαν στη θάλασσα, προκειμένου να προστατεύεται το αρχαίο λιμάνι. Μικρό τμήμα του δυτικού οχυρωματικού σκέλους και πύλη έχουν ανασκαφεί στην περιοχή του ρυμοτομημένου οικισμού στο Κάτω Αλεποχώρι (οικόπεδο ΟΤΕ).Εξωτερικά των αρχαίων τειχών έχουν ανασκαφεί τμήματα των νεκροταφείων της αρχαίας πόλης.
 Παραλία Αλεποχωρίου
μικρογραφία|221x221εσ|Θέα του ηλιοβασιλέματος από την παραλία
Η παραλία του Αλεποχωρίου είναι μεγάλη και βοτσαλωτή, με μεγάλα λευκά βότσαλα, λίγες ξαπλωστρομπρέλες σε ένα σημείο της και άφθονο χώρο να απλώσεις τις ψάθες και τις πετσέτες σου.
 Το Λιμανάκι
Με τα πολλά μαγαζιά γύρω από το λιμανάκι αυτή η περιοχή ή «Χωριό» όπως το λένε οι ντόπιοι, είναι η πιο τουριστική περιοχή του Αλεποχωρίου.
 Ιερά Μονή Αγίου Ιωάννου Προδρόμου
Στους πρόποδες των Γερανείων, σε πευκόφυτη πλαγιά, ορθώνεται σε υψόμετρο διακοσίων μέτρων η Ιερά Μονή του Αγίου Ιωάννου Προδρόμου του Μακρυνού. Η Μονή ανήκει εκκλησιαστικά στην Ιερά Μητρόπολη Μεγάρων και Σαλαμίνας.
 Φαράγγι των Μύλων
Το Φαράγγι των Μύλων βρίσκεται πολύ κοντά στην περιοχή Αιγειρούσες στο Αλεποχώρι,τους περισσότερους μήνες είναι εντελώς στεγνό, χωρίς νερό και έτσι είναι ιδανικό τόσο για όσους θέλουν να ζήσουν μια πρώτη εμπειρία σε φαράγγι.

 Συγκοινωνίες 
 Με λεωφορείο 
Το Αλεποχώρι εξυπηρετείται από τα ΚΤΕΛ Αττικής, στη γραμμή Μεγάρων-Ν. Περάμου-Κινέτας-Αλεποχωρίου (Προς ή από Θησείο).

 Οδικώς 
Η Λεωφόρος Αλεποχωρίου (Επαρχιακή Οδός Μεγάρων-Αλεποχωρίου), ξεκινά από την πόλη των Μεγάρων. Υπάρχει είσοδος προς την Παλαιά (ΕΟ8) αλλά και στη Νέα Εθνική Οδό Αθηνών-Κορίνθου (Α8).

 Παραπομπές 

 Εξωτερικοί σύνδεσμοι 
 Δήμος Βιλίων, Το Αλεποχώρι
 Αεροφωτογραφίες του Αλεποχωρίου
 http://odysseus.culture.gr/h/3/gh351.jsp?obj_id=20944 
 https://www.in2life.gr/escape/weekend/article/1015010/pame-mia-monohmerh-sto-alepohori.html
 https://www.imerazante.gr/2016/08/15/128039

Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Κατηγορία:Δήμος Μεγαρέων